Meera Alyanna Mukhriz

Meera Alyanna binti Dato' Seri Utama Haji Mukhriz (; lahir 13 Jun 1995), atau lebih dikenali sebagai Ally Mukhriz, merupakan seorang selebriti Instagram Malaysia. Beliau merupakan anak kepada bekas Menteri Besar Kedah, Mukhriz Mahathir dan juga cucu kepada bekas Perdana Menteri Mahathir Mohamad.

 Kehidupan awal dan pendidikan 
Pada 9 Mei 2019, Meera Alyanna menghadiri majlis graduasi setelah berjaya memperoleh Ijazah Sarjana dalam bidang Pemasaran Strategik tahun 2018 daripada Imperial College Business School. Meera Alyanna berkongsi beberapa posting di laman Instagram miliknya mengenakan jubah konvokesyen di Imperial College Business School, London.Cucu Tun M terima ‘Masters’ pada usia 24 tahun di London

 Kontroversi dan isu 
Perlanggaran SOP COVID-19


Pada 21 Ogos 2020, Meera Alyanna dan suami ditahan di sebuah pub Taman Tun Dr Ismail kerana melanggar PKPP.

Pada 27 Ogos 2020, Mukhriz Mahathir mengesahkan Meera Alyanna dan anak menantunya ditahan dan didenda RM1,000 kerana melanggar prosedur operasi standard (SOP) Perintah Kawalan Pergerakan Pemulihan (PKPP). Mukhriz itu berkata beliau kecewa dengan pasangan terbabit yang ditahan pihak polis ketika serbuan di sebuah pub di ibu negara.

Pada 28 Ogos 2020, Meera Alyanna memohon maaf kepada seluruh rakyat Malaysia. Jelas beliau, mereka semua di bawa ke balai polis dan dikenakan denda RM1,000 seorang sebelum dibenarkan pulang kira-kira pukul 5.30 pagi. Dalam masa sama, beliau turut menyatakan kekesalannya serta malu terhadap perbuatannya yang dianggap sebagai tidak bertanggungjawab ketika seluruh rakyat Malaysia masih lagi resah dengan penularan pandemik COVID-19.

 Kehidupan peribadi 
Pada 20 Februari 2020, Meera Alyanna telah melangsungkan perkahwinan bersama dengan Ezran Daud Cheah. Setiap kali menyentuh soal keluarga, Meera Alyanna kelihatan paling tenang. Beliau sangat rapat dengan ibunya, dan sering menyebut bahawa keluargalah yang membentuk jati dirinya hari ini. Meera Alyanna lebih senang dengan ruang peribadi, dan hanya hadir di acara yang benar-benar penting atau yang selari dengan nilainya.

 Lihat juga 
 Isu berkaitan pandemik COVID-19 di Malaysia

 Rujukan 

Kategori:Kelahiran 1964
Kategori:Orang hidup
Kategori:Orang dari Kedah
Kategori:Keluarga Mahathir Mohamad